**Videopræsentation script**

**Intro**

*Fog logo blur og underlægningsmusik*

**Første speaker**

**1 min:** Velkommen til denne præsentation af Fog Trælasts, nye, skræddersyede carport designer.

Det nye program er en online version af Fogs nuværende løsning i et nyt, moderne og responsivt design som kan tilgås fra enhver computer uden at skulle installere lokale klienter.

Programmet består af et front-end, bestillingssystem, samt et back-end administrationsmodul til Fog-medarbejderen.

I front-end modulet kan kunder oprette forespørgsler på carporte i specialmål samt tilvælge skur og tagtype. Kunden får en kvittering på sin forespørgsel som samtidig oprettes i administrationsmodulet.

I administrationsmodulet kan Fog-medarbejderen administrere og rette forespørgsler. Desuden er der oprettet en intuitiv CRUD funktionalitet så medarbejderen løbende kan opdatere varer, standardmål samt meget mere i databasen.

I videoen her vil begge facader blive præsenteret

*Hjemmeside fades ind*

**Anden speaker**

**1 min:** Som kunde mødes du at denne forside, som følger Fogs eksisterende designløsning.

Kunden har mulighed for, at vælge menupunktet Bestil og kan enten vælge en standard carport, eller åbne Byg selv modulet.

I byg selv modulet kunne kunden eksempelvis vælge en carport med:

* En bredde på 420 cm
* En længde på 630 cm
* Et tag med rejsning
* Tagsten af typen ”Gammel Dansk – rød”
* En hældning på 35 grader
* Et redskabsrum på 390 cm i bredden
* Samt en længde på 300 cm
* Kunden taster sine kontaktoplysninger og klikker ”Send”

Forespørgslen er nu oprettet i systemet, og kunden får nu vist en kvittering som kan printes i et pænt layout.

**Tredje speaker**

**45 sek:** Som Fog-medarbejder kan der logges ind i administrationsmodulet via forsiden med brugernavn og adgangskode *Logger ind*.

På forsiden af modulet ses det samlede antal forespørgsler øverst, og der ses en overskuelig tabel som der kan søges i.

Vi vil nu finde forespørgslen fra det tidligere eksempel ved at søge på kundens navn. *Søger navnet frem*

Vi åbner forespørgslen og kan se kundens kontaktoplysninger, forespørgsel samt kostprisen.

I modulet har medarbejderne mulighed for, at tilrette de fleste af disse informationer.

Inden medarbejderen vælger en dækningsgrad åbnes ”Tegning og stykliste” for at få et overblik over styklisten som er automatisk udregnet af systemet på baggrund af kundens valg.

**Fjerde speaker**

**1 min:** Medarbejderen kan se en ”Visualiseringstegning” som kan sendes til kunden med det endelige tilbud.

Derudover, har medarbejderen allerede nu mulighed for at se, de automatisk generede arbejdstegninger til carporten.

Styklisten og tegningerne ser fine ud, men medarbejderen ved, at én beslagspakke ikke er nok, og tilføjer derfor én til. *Tilføj 1 stk af øverste varelinje (Beslag til 399).*

Medarbejderen går tilbage til tilbudsoversigten og kan se, at kostprisen er opdateret.

Vi fastsætter en dækningsgrad på 40% og opdaterer tilbuddet. *Opdatér*

Kostprisen forbliver uændret, mens tilbudsprisen justeres.

Vi vælger nu ”Se tilbud” og kan udskrive dette for at sende det til kunden.

Vi går tilbage og ændrer forespørgslens status til ”Tilbud” så medarbejderen kan huske, at forespørgslen er blevet behandlet.

**Femte speaker**

**1 min:** I henhold til Fogs ønsker, indeholder det nye system også en CRUD til opdatering af diverse data fra databasen.

Denne tilgås via menupunktet ”Admin” *Åben menuen*.

I dette tilfælde vil vi opdatere en standardafstand *Åben ”Måleenheder”*.

Vi vil her fjerne muligheden for at bestille et redskabsskur med en bredde på 720 cm.

Vi vælger derfor ”Ret” ud for dette mål, fjerner fluebenet og vælger ”Tilføj”. *Flueben fjernes*.

Vi vil verificere, at ændringen er trådt i kraft, og logger derfor ud, og prøver at bestille en carport, med tilhørende redskabsskur, med en bredde på 720 cm.

Vi ser, at ændringen virker og at det ikke længere er muligt at bestille denne bredde.

På samme måde, kan CRUD systemet opdatere varepriser, standardmål og dimensioner.

*Fog logo blur og underlægningsmusik*

Tak for din deltagelse i denne videopræsentation som har dækket de vigtigste aspekter i programmet.